Madise vanaisa tõi eile ämbritäie jõhvikaid ja täna aitas Madis emal neid sisse teha (jõhvikamoos õuntega keldrisse, jõhvika toormoos sügavkülmikusse, jõhvikad vees ligunemas külmkappi ja mannavaht jõhvikatega kohe söömiseks). Madis aitas õunu korjata, marju puhastada ja purustada ja karpidele pilte peale joonistada. Lasteaeda jõudis Madis ainult etenduse "Petruška ja baleriin" ajaks. Etendus oli olnud naljakas ja hirmuäratav.